Viktor D. Alhadeff

Viktor D. Alhadeff (født 1946 i Seattle, Washington) er en amerikansk gründer og forretningsmann.

Bakgrunn 
Alhadeff har en bachelorgrad i Business Administration fra University of Washington i 1968, og tjenestegjorde i den amerikanske hæren som førsteløytnant i perioden 1969 til 1971.

Forretningsvirke 
Alhadeff var administrerende direktør og styreleder i Briazz, Inc. Alhadeff har vært styreleder siden han stiftet Briazz i 1995. Briazz var en Seattle-basert restaurantkjede med butikker over store deler av USA, som i storbyene Los Angeles, Chicago og San Francisco.

Han var president i Briazz fra 1995-1996, sekretær fra 1995-2001 og finansdirektør fra 1996-2001.

I 1983 grunnla Alhadeff Egghead, Inc., en spesialforhandler av personlig dataprogramvare og tilbehør. Alhadeff var formann i Egghead frem til 1990. Selskapet hadde på 1990-tallet butikker i 30 amerikanske delstarer, og 2500 ansatte. Dette selskapet ble senere kjøpt opp av IBM.

Før tiden i Egghead grunnla Alhadeff Equities Northwest Inc., et selskap som markedsførte og opererte olje- og gasspartnerskap i 1971. Han fungerte som administrerende direktør i dette selskapet frem til det ble solgt i 1983.

Alhadeff er også medgrunnlegger, administrerende direktør og president i Learn Big, INC.

Styreverv 
Han sitter i styret til Samis stiftelsen, og har vært president for Seattle Hebrew Academy.

Referanser 

Gründere fra USA
Forretningsfolk fra USA